**„Suzuki Connect“ (Pažangus Telematikos Sprendimas)
Vartotojo Privatumo Politika**

Šioje privatumo politikoje (toliau – **Politika**)aprašoma, kaip „Suzuki Motor Corporation“ ir „Magyar Suzuki Corporation Ltd.“ (toliau - **mes, mus** ir **mūsų**) renka ir tvarko jūsų asmens duomenis, kai naudojatės „Suzuki Connect“ paslaugomis. Tai apima jūsų naudojimąsi „Suzuki Connect“ išmaniųjų telefonų programėle (toliau – **Programėlė**), „Suzuki“ Registruotąja transporto priemone (toliau – **Registruotoji transporto priemonė**) ir bet kokiomis kitomis atitinkamomis per „Suzuki Connect“ Programėlę teikiamomis paslaugomis (toliau kartu – **Skaitmeninės paslaugos**). Šioje Politikoje sąvokos **jūs** ir **jūsų** reiškia asmenį, kuris naudojasi arba jungiasi prie Skaitmeninių paslaugų.

Ši Politika apima **Vartotojo**, kuris naudojasi Skaitmeninėmis paslaugomis, asmens duomenų rinkimą. Vartotojas, kuris yra pagrindinis Programėlėje užsiregistravęs Vartotojas (toliau – **Pagrindinis vartotojas**), vadovaudamasis Programėlėje pateiktais nurodymais, į savo paskyrą taip pat gali įtraukti antrąjį vartotoją (toliau – **Antrasis vartotojas**). Pagrindinis vartotojas gali apriboti Antrojo vartotojo teises naudotis Programėle. Antrasis vartotojas šioje Politikoje yra laikomas Vartotoju, todėl jam/jai taikomos tokios pat Politikos nuostatos, kaip ir Vartotojui.

Tačiau atkreipkite dėmesį, kad net jei Vartotojas išnuomoja savo Registruotąją transporto priemonę kitam asmeniui, mes vis tiek rinksime asmens duomenis, įskaitant duomenis apie Registruotosios transporto priemonės buvimo vietą, kad galėtume teikti Skaitmenines paslaugas. Jei Vartotojas išnuomoja savo Registruotąją transporto priemonę kitam asmeniui, Vartotojas turi jam/jai pateikti šią Politiką, kad asmuo galėtų suprasti, kaip jo/jos asmens duomenys yra tvarkomi teikiant Skaitmenines paslaugas.

Šioje Politikoje taip pat nustatyta, kaip naudojame ir saugome jūsų asmens duomenis, kokios yra jūsų teisės, susijusios su šiais asmens duomenimis, ir kam juos perduodame. „Suzuki Motor Corporation“ ir „Magyar Suzuki Corporation Ltd.“ veikia kaip nepriklausomi jūsų asmens duomenų valdytojai. Išsamesnę informaciją apie tai, kaip galite su mumis susisiekti, rasite toliau pateiktoje 8 dalyje.

1. **Kokių kategorijų asmens duomenis, susijusius su jumis, saugome?**
	1. Asmens duomenys – tai bet kokia informacija, pagal kurią galima nustatyti jūsų tapatybę. Šiuos asmens duomenis renkame iš įvairių šaltinių, įskaitant asmens duomenis, kuriuos mums pateikiate tiesiogiai, ir asmens duomenis, kuriuos apie jus surenkame iš trečiųjų šalių.
	2. Tam tikrus jūsų asmens duomenis galime rinkti vykdydami teisės aktų reikalavimus arba tada, kai mus su jumis sieja kokie nors sutartiniai santykiai. Nepateikus šių duomenų, gali nebūti galimybės vykdyti atitinkamų įsipareigojimų arba jie gali būti vykdomi pavėluotai.
		1. **Jūsų pateikti asmens duomenys ir iš kitų šaltinių surinkti asmens duomenys**
	3. Jūsų asmens duomenis renkame, kai juos mums pateikiate tiesiogiai, ir iš kitų trečiųjų šalių šaltinių. Tai apima tiesioginius identifikatorius, pavyzdžiui, jūsų vardą, pavardę ir kontaktinius duomenis, taip pat netiesioginius identifikatorius, pavyzdžiui, duomenis, kuriuos galime surinkti iš elektroninio įrenginio ir (arba) Registruotosios transporto priemonės, kurią naudojate jugdamiesi prie Skaitmeninių paslaugų. Pavyzdžiui, mes tvarkysime asmens duomenis, kuriuos pateikiate registruodamiesi „Suzuki Connect“ Programėlėje. Taip pat renkame jūsų asmens duomenis, kai naudojatės Skaitmeninėmis paslaugomis, pavyzdžiui, buvimo vietos duomenis ir vairavimo istoriją.
	4. Jūsų asmens duomenis taip pat renkame iš kitų šaltinių, pavyzdžiui, iš prekybos atstovybės, kurioje įsigijote Registruotąją transporto priemonę, arba iš kitų platintojų ar trečiųjų šalių paslaugų teikėjų.
		1. **Renkamų asmens duomenų kategorijos**
	5. Jūsų asmens duomenų kategorijos, kurias tvarkome, gali apimti visų kategorijų asmens duomenis, kuriuos mums pateikiate naudodamiesi Skaitmeninėmis paslaugomis, arba kuriuos gauname iš jūsų ar trečiųjų šalių, kaip aprašyta šioje Politikoje. Jūsų asmens duomenų, kuriuos galime tvarkyti, pavyzdžiai:
		* 1. **Asmeninė ir kontaktinė informacija,** pvz., jūsų vardas, pavardė, pašto ir el. pašto adresas, telefono numeris ir pilietybė.
			2. **Įrenginio ir elektroninė informacija,** pavyzdžiui, jūsų išmaniojo telefono, kuriame yra Programėlė, IP adresas,  įrenginio ID, jūsų įrenginio OS versija bei jūsų Registruotosios transporto priemonės GPS informacija.
			3. **Transporto priemonės informacija,** pavyzdžiui, VIN numeris, transporto priemonės tipas, valstybinis numeris, įmontuotos diagnostikos įrangos informacija ir važiavimo duomenys, įskaitant greitėjimo/stabdymo įpročius, ridą, variklio greitį, transporto priemonės greitį ir vidutines degalų sąnaudas.
			4. **Su transporto priemonės technine priežiūra susijusi informacija,** pavyzdžiui, jūsų Registruotosios transporto priemonės techninės priežiūros ir dalių keitimo istorija.
			5. **Autentiškumo patvirtinimo duomenys,** pavyzdžiui, jūsų tapatybę patvirtinantys duomenys, leidžiantys jums prisijungti prie Skaitmeninių paslaugų paskyros, įskaitant naudotojo ID ir slaptažodį.
			6. **Su paslaugomis susijusi informacija,** pavyzdžiui, informacija apie jūsų naudojimąsi Skaitmeninėmis paslaugomis, sutarties sudarymo datą, Skaitmeninių paslaugų pratęsimą ir nutraukimą, jūsų Registruotosios transporto priemonės naudojimą ir informacija apie jūsų prašymus ir užklausas.
2. **Kaip naudojame jūsų asmens duomenis ir kokiu pagrindu juos naudojame**
	1. Jūsų asmens duomenis naudojame šiais tikslais:
		1. Teikti ir pritaikyti jums Skaitmenines paslaugas, pavyzdžiui, pranešti jums apie tam tikras Registruotosios transporto priemonės funkcijas, pvz., periodinės apžiūros laiką;
		2. Užtikrinti tinkamą Skaitmeninių paslaugų veikimą;
		3. Nagrinėti jūsų užklausas ir prašymus dėl Skaitmeninių paslaugų;
		4. Gauti patvirtinimą dėl jūsų asmeninių duomenų, kad galėtume patvirtinti jūsų „Suzuki Connect“ paskyrą;
		5. Vykdyti mūsų įsipareigojimus kovos su pinigų plovimu prevencijos srityje ir visas Europos Sąjungos reglamentuose nustatytas atitinkamas mokestines prievoles bei įsipareigojimus;
		6. Prireikus – bendradarbiauti su reguliavimo ir teisėsaugos institucijomis;
		7. Suprasti, kaip naudojatės Skaitmeninėmis paslaugomis, kad plėstume savo žinias ir ateityje galėtume kurti naujas ir geresnes paslaugas; ir
		8. Atlikti duomenų tyrimus ir analizę, siekiant pagerinti ir (arba) patobulinti „Suzuki“ transporto priemones ir paslaugas bei kurti naujas „Suzuki“ transporto priemones ir paslaugas.
	2. Jūsų asmens duomenis tvarkome remdamiesi šiais teisėtais pagrindais:
		1. Mūsų sutartinių įsipareigojimų vykdymas;
		2. Mūsų teisinių įsipareigojimų vykdymas;
		3. Jūsų aiškus sutikimas; ir
		4. Mūsų teisėtų interesų įgyvendinimas.
	3. Kai remiamės savo teisėtais interesais, atliekame vertinimą, kurio metu suderiname jūsų ir mūsų teises, siekdami įsitikinti, kad jūsų interesai užtikrinti savo asmens duomenų apsaugą nėra viršesni už mūsų interesą tvarkyti jūsų asmens duomenis. Teisėtų interesų pagrindu remiamės tuo atveju, kai siekiame suprasti, kaip naudojatės Skaitmeninėmis paslaugomis, kad galėtume tinkamai teikti jums paslaugas bei įgyti žinių, kurios leistų ateityje kurti naujas ir patobulintas paslaugas.
	4. Kaip aprašyta 2.2 dalyje, galime gauti jūsų sutikimą rinkti ir naudoti tam tikrų tipų asmeninę informaciją, kai to iš mūsų reikalaujama pagal įstatymus (pvz., dėl mūsų tiesioginės rinkodaros veiklos). Jei prašome jūsų sutikimo tvarkyti jūsų asmens duomenis, galite bet kada atšaukti savo sutikimą, pakeisdami atitinkamus Programėlės nustatymus.
3. **Automatizuotas su jumis susijusių sprendimų priėmimas**
	1. Šiuo metu nevykdome jokio automatizuoto su jumis susijusių sprendimų priėmimo, tačiau jei ateityje pradėsime vykdyti tokio pobūdžio duomenų tvarkymą, prieš tai atnaujinsime šią Politiką, pateikdami atitinkamą informaciją.
4. **Kokiomis aplinkybėmis jūsų asmens duomenys gali būti perduoti kitiems asmenims?**
	1. Jūsų asmens duomenis daugiausia naudosime teikdami jums mūsų Skaitmenines paslaugas, tačiau jūsų asmens duomenis taip pat galime perduoti:
		1. **Paslaugas teikiančioms trečiosioms šalims,** kurios teikia paslaugas mūsų vardu, pavyzdžiui, IT tiekėjams, debesijos paslaugų teikėjams, klientų aptarnavimo paslaugų teikėjams, trečiųjų šalių mokėjimo paslaugų teikėjams, rinkodaros paslaugų teikėjams ir kitiems verslo paslaugų teikėjams. Pavyzdžiui, galime bendradarbiauti su kitomis įmonėmis, kad galėtume apdoroti saugius mokėjimus, kai užsiregistruojate ir naudojatės Skaitmeninėmis paslaugomis, arba optimizuoti savo paslaugas, siųsti rinkodaros el. laiškus, analizuoti ir saugoti duomenis.
		2. **Pardavėjams ir platintojams**, kurie parduoda mūsų gaminius ir teikia su jūsų Registruotąja transporto priemone susijusias paslaugas. Teikdami Skaitmenines paslaugas, šioms šalims galime perduoti jūsų sutarties informaciją ir informaciją apie Registruotosios transporto priemonės gedimus (pvz., periodinio techninio aptarnavimo, atšaukimo ar transporto priemonės būklės patikrinimo tikslais).
		3. **„Suzuki Motor Corporation“ grupės nariams.** Glaudžiai bendradarbiaujame su kitomis mūsų šeimai priklausančiomis įmonėmis ir bendrovėmis. Pavyzdžiui, tam tikrą informaciją apie jūsų naudojimąsi Registruotąja transporto priemone galime perduoti kitomis mūsų grupės įmonėmis vidaus ataskaitų teikimo tikslais.
		4. **Teisėsaugos institucijoms, teismams, reguliavimo institucijoms, valdžios institucijoms ar kitoms trečiosioms šalims.** Tokioms šalimis jūsų asmens duomenis galime perduoti tuo atveju, jei manome, kad tai būtina, siekiant įvykdyti teisinius ar reguliavimo įpareigojimus arba apsaugoti savo ar kurios nors trečiosios šalies teises.
		5. **Nepriklausomos remonto dirbtuvės.** Pagal įstatymų reikalavimus informaciją apie Transporto priemonę ir apie Transporto priemonės techninę priežiūrą galime perduoti nepriklausomoms remonto dirbtuvėms, kad jos galėtų atlikti bet kokį būtiną jūsų transporto priemonės remontą, ir kad būtų laikomasi ES teisės aktuose nustatytų reikalavimų.
		6. **Turto pirkėjai.** Jūsų asmens duomenis galime perduoti bet kuriai trečiajai šaliai, kuri įsigyja arba kuriai perduodame visą arba beveik visą savo turtą ir verslą arba dalį savo verslo, pvz., Skaitmenines paslaugas. Tokio pardavimo ar perdavimo atveju imsimės pagrįstų pastangų užtikrinti, kad subjektas, kuriam perduodame jūsų asmens duomenis, juos naudotų šią Politiką atitinkančiu būdu.
	2. Veikiame kaip pasaulinio verslo dalis, todėl pirmiau minėti gavėjai gali būti už jurisdikcijos, kurioje esate įsikūrę (arba kurioje teikiame paslaugas), ribų. Daugiau informacijos žr. toliau esančioje dalyje „Tarptautinis duomenų perdavimas“.
5. **Tarptautinis duomenų perdavimas**
	1. Esame pasaulinio masto įmonė, todėl mums gali tekti jūsų asmens duomenis perduoti į kitas valstybes, esančias už jūsų gyvenamosios vietos šalies ribų, kuriose esame įsikūrę mes arba mūsų paslaugų teikėjai. Šių valstybių duomenų apsaugos įstatymai ir teisės aktai gali skirtis nuo tų, kurie galioja jūsų gyvenamosios vietos šalyje, todėl jie gali nesuteikti tokio paties apsaugos lygis (arba gali būti laikoma, kad yra užtikrintas pakankamas apsaugos lygis, kaip numatyta ES ar JK teisėje).
	2. Kai kuriais atvejais jūsų informacija gali būti perduodama, saugoma ir tvarkoma valstybėje, kuri pagal galiojančius įstatymus (pvz., Europos Sąjungos ar Jungtinės Karalystės) nėra laikoma užtikrinančia tinkamą informacijos apsaugos lygį. Atlikdami tokį perdavimą, taikome tinkamas apsaugos priemones (pvz., standartines sutarties sąlygas) pagal taikomus teisinius reikalavimus.
	3. Atitinkamos vyriausybės vyriausybė ar jos agentūros teisėto nurodymo pagrindu turi teisę susipažinti su informacija, esančia už jūsų gyvenamosios vietos šalies ribų.
	4. Jei norite sužinoti daugiau informacijos apie taikomas apsaugos priemones, susisiekite su mumis toliau pateiktoje dalyje „Kaip su mumis susisiekti“ nurodytais adresais.
6. **Duomenų saugumas ir saugojimas**
	1. Įgyvendiname technines ir organizacines priemones, kad užtikrintume tokį saugumo lygį, kuris atitiktų tvarkomiems asmens duomenims kylančią riziką. Šiomis priemonėmis siekiama užtikrinti nuolatinį asmens duomenų vientisumą ir konfidencialumą. Atliekame periodinį šių priemonių vertinimą, kad užtikrintume duomenų tvarkymo saugumą.
	2. Jūsų asmens duomenis saugosime tiek laiko, kiek reikės šioje Politikoje nurodytiems tvarkymo tikslams įgyvendinti. Pasibaigus mūsų santykiams su jumis, jūsų asmens duomenis saugosime tokį laikotarpį, kuris suteikia mums galimybę:
* Tvarkyti verslo apskaitos dokumentus analizės ir (arba) audito tikslais
* Įvykdyti visas atitinkamas mokestines prievoles
* Laikytis teisės aktuose nustatytų dokumentų saugojimo reikalavimų
* Ginti ar pareikšti bet kokius esamus ar galimus teisinius reikalavimus
* Nagrinėti bet kokius skundus dėl paslaugų

Jei norite sužinoti daugiau informacijos apie tai, kaip ir kiek laiko saugome jūsų asmens duomenis, susisiekite su mumis toliau 8 dalyje nurodytais adresais.

* 1. Jei yra asmens duomenų, kurių dėl techninių priežasčių negalime visiškai ištrinti iš savo sistemų, imsimės atitinkamų priemonių, kad užkirstume kelią tolesniam šių asmens duomenų tvarkymui ar naudojimui.
1. **Jūsų teisės, susijusios su jūsų asmens duomenimis**
	1. Atsižvelgiant į mūsų turimus jūsų asmens duomenis, jūs turite teisę: susipažinti su savo asmens duomenimis, juos ištaisyti, pareikalauti ištrinti, apriboti jų naudojimą, nesutikti su tam tikru jų naudojimu, gauti tinkamu naudoti elektroniniu formatu ir perduoti trečiajai šaliai (dar vadinama duomenų perkeliamumo teise), pateikti skundą vietos duomenų apsaugos institucijai dėl mūsų atliekamo duomenų tvarkymo arba atšaukti bet kokį sutikimą, kuriuo suteikėte leidimą naudoti ar atskleisti jūsų asmens duomenis.
	2. Pasikeitus jūsų asmens duomenims arba pastebėjus, kad mūsų turimi jūsų asmens duomenys yra netikslūs, susisiekite su mumis, kad juos atnaujintume ar ištaisytumėte. Susisieksime su jumis, jei mums reikės papildomų duomenų, kad galėtume įvykdyti jūsų prašymus. Jei norite pasinaudoti šiomis teisėmis arba turite klausimų apie savo teises, susisiekite su mumis toliau nurodytais adresais.
2. **Kaip su mumis susisiekti**
	1. Kaip nurodyta pirmiau, „Suzuki Motor Corporation“ ir „Magyar Suzuki Corporation Ltd.“ veikia kaip nepriklausomi duomenų valdytojai ir yra atsakingi už jūsų asmens duomenis, kuriuos renkame ir tvarkome teikdami Skaitmenines paslaugas.
	2. „Suzuki Motor Corporation“ kontaktiniai duomenys: privacy-contact-jp@mail.connect.suzuki, registruotos buveinės adresas: 300 Takatsuka-cho, Chuo-ku, Hamamatsu-shi, Shizuoka-ken, Japonija.
	3. „Magyar Suzuki Corporation Ltd.“ kontaktiniai duomenys: privacy-contact-eu@suzuki.hu, registruotos buveinės adresas: 2500 Esztergom, Schweidel JOZSEF utca 52, Vengrija.
	4. Su „Suzuki Motor Corporation“ duomenų apsaugos pareigūnu galima susisiekti šiuo adresu: 300 Takatsuka-cho, Chuo-ku, Hamamatsu-shi, Shizuoka-ken, Japonija, pareigūno kontaktiniai duomenys: dpo@hhq.suzuki.co.jp.
	5. Su „Magyar Suzuki Corporation Ltd.“ duomenų apsaugos pareigūnu galima susisiekti šiuo adresu: 2500 Esztergom, Schweidel JOZSEF utca 52, Hungary, arba elektroniniu paštu dpo@suzuki.hu (p. József KOCSIS).
	6. Esame pasirengę bendradarbiauti su jumis, kad teisingai išspręstume bet kokį skundą ar susirūpinimą dėl privatumo. Tačiau jei manote, kad negalėjome padėti išspręsti jūsų skundo ar susirūpinimą keliančio klausimo, turite teisę pateikti skundą atitinkamai priežiūros institucijai.
	7. Aukščiau nurodyta kontaktinė informacija turėtų būti naudojama tik klausimams, susijusiems su mūsų veikla privatumo srityje ir jūsų asmens duomenų tvarkymu, kaip nurodyta šioje Politikoje. Jei turite kitų klausimų ir pageidavimų, susisiekite su mūsų platintojais savo šalyje, naudodami jų kontaktinius duomenis, kuriuos rasite šioje nuorodoje: (https://www.globalsuzuki.com/globallinks/). Atkreipkite dėmesį, kad mes neatsakysime į užklausas ir prašymus, pateiktus aukščiau nurodytais kontaktiniais duomenimis, kurie nebus susiję su tuo, kaip renkame ir tvarkome jūsų asmens duomenis.
3. **Politikos pakeitimai**
	1. Galite nukopijuoti šią politiką. Ši Politika kartais gali būti keičiama arba atnaujinama.
	2. Pakeitę šią Politiką, informuosime jus apie padarytus pakeitimus. Jei šios Privatumo politikos pakeitimai turės esminės įtakos duomenų tvarkymo pobūdžiui arba kitaip turės jums esminį poveikį, apie tai jus įspėsime iš anksto, kad turėtumėte galimybę pasinaudoti savo teisėmis (pvz., nesutikti su duomenų tvarkymu).
	3. Ši Politika paskutinį kartą atnaujinta: 2024 m.03.01 d